वर्ष 1929 में पहली बार अमेरिकी वैज्ञानिकों ने प्रयोगशाला में उल्का पिंड के मिले अवशेषों का विश्लेषण किया और देखा कि ये टुकड़े मुख्य रूप से धातु रेत, पत्थरों, गैस और कार्बन के विभिन्न रूपों के बने होते हैं। इनमें से बहुत से पदार्थ घर्षण के कारण समाप्त हो जाते हैं लेकिन जो बचते हैं वे भी कुछ कम खतरनाक नहीं होते। कई बार इन उल्का पिंडों में वैज्ञानिकों ने हीरे भी ढंूढ निकाले हैं। उल्का पिंडों के टूटने के बाद जब वैज्ञानिकों ने उनकी राख को कुरेदा तो उसमें उन्हें हीरे मिले। वैज्ञानिकों के अनुसार इनके गिरने से जो आवाज उत्पन्न होती है, उतनी भयंकर आवाज पृथ्वी पर उत्पन्न करना संभव नहीं है। इसी प्रकार इनसे उत्पन्न होने वाली ऊर्जा मानव द्वारा उत्पन्न परमाणु ऊर्जा से लाख गुना से भी अधिक होती है। इनकी तेज गति के कारण प्रभावित क्षेत्र में एक हजार सात सौ डिग्री सेल्सियस का तापमान पैदा हो जाता है। इन पिंडों में मौजूद गैस घर्षण के कारण वायुमंडल की गैसों से मिलकर भयंकर विस्फोट करती है और धुआं ही धुआं छोड़ती है। यह धुआं अत्यंत हानिकारक होता है। यदि यह किसी जीवधारी तक सीधा ही पहुंच जाए तो बस उसकी उसकी तो खैर नहीं।